ઐશ્વર્યા રાય બચ્ચન એક એવું નામ છે, જે સુંદરતાનું પ્રતીક બની ચૂક્યું છે. તેના બેજોડ અભિનય અને બોલતી આંખોથી દરેક વ્યક્તિ પ્રભાવિત છે. એશની ઉંમર આજે ભલે 42 વર્ષ કરતાં વધુ થઇ ચૂકી હોય, પરંતુ તે આજે પણ એટલી જ આકર્ષક લાગે છે. તેની સાબિતી છે પાંચેક વર્ષના અંતરાલ બાદ આવેલી તેની ફિલ્મ ‘જજ્બા’. લોકોએ તેને આ ફિલ્મમાં પસંદ કરી. તેની પાસે આજે અન્ય સારી ફિલ્મો પણ છે. એશનો ફિલ્મોની પસંદગીને લઇને શું માપદંડ છે એ અંગે વાત કરતાં તે કહે છે કે હું હંમેશાં ફિલ્મોને ક્વોન્ટિન્ટીના બદલે તેની સ્ટોરીના આધારે પસંદ કરું છું. એક અભિનેત્રી તરીકે હું હંમેશાં ફિલ્મની સ્ક્રિપ્ટને મહત્ત્વ આપું છું. હું એના સિવાય પહેલાં પણ કંઇ જોતી ન હતી અને આજે પણ કંઇ જોતી નથી.